**NASTAVNI ZAVOD ZA HITNU MEDICINU GRADA ZAGREBA**

**HEINZELOVA 88, ZAGREB**

Razina **31**

OIB **44879111575**

Šifarska oznaka **8622**

IBAN **HR5624020061100961533**

**BILJEŠKE**

**za razdoblje od 1. siječnja do 31. prosinca 2020. godine**

1. BILJEŠKE UZ BILANCU

U odnosu na stanje početkom razdoblja ukupna imovina povećana je za 1.260.246 kn (AOP 001).

Nefinancijska imovina povećana je za 2.379.659 kn (AOP 002), a financijska imovina (AOP 063) smanjena je za 1.119.413 kn.

Nefinancijska imovina u 2020. Povećana je ukupno za 5.549.712 kn i to iz:

* sredstava koja je Grad Zagreb osigurao u svom proračunu

 za mrežnu i sistemsku opremu 4.965.554 kn

* donacija dva sanitetska vozila od GNK Dinamo 443.400 kn
* sredstava tekuće godine. – 140.758 kn

Početkom godine je po reklamaciji izvršen povrat opreme nabavljene u 2019. godini u iznosu od 615 kn. Isto tako tijekom godine isknjižena je i prodana dugotrajna imovina koja se odnosi na vozila koja su prodana putem Ugovora o posredovanju sa TRCZ Automobili d.o.o.

* nabavne vrijednosti 4.261.514 kn
* ispravka vrijednosti 4.241.962 kn
* sadašnja vrijednost 19.552 kn

Ispravak vrijednosti, izvršen je po propisanim stopama, sa stanjem na dan 31. prosinca 2020. Time je vrijednost imovine umanjena za 3.534.193 kn.

Sredstva angažirana u zalihama za obavljanje djelatnosti veća su u odnosu na prošlu godinu za 314,9 % ili u apsolutnom iznosu od 384.307 kn (AOP 058). Radi se o zalihama lijekova, sanitetskog i medicinskog potrošnog materijala, uvjetovanih novonastalom situacijom sa svrhom sprečavanja širenja bolesti uzrokovane virusom Covid-19, kao i svakodnevnim obavljanjem djelatnosti i obveznim minimalnim zalihama.

Na prethodno opisani način, uz ukupno povećanje nefinancijske imovine 5.549.712 kn, povećanje zaliha za 384.307 kn, redovnog ispravka vrijednosti u ukupnom iznosu od 3.534.193 kn, smanjenja vrijednosti za 20.167 kn (19.552 + 615) povećana je vrijednost nefinancijske imovine na dan 31. prosinca 2020. za 2.379.659 kn.

**Iskazani manjak prihoda (AOP 242) od 6.112.429 kn** sastoji se od manjka prihoda poslovanja **1.114.517** kn –AOP 243(od toga se 326.091 kn odnosi na sredstva koja su osigurana u Gradu Zagrebu, a uplaćena u 2021. godini, na manje doznačena sredstva temeljem potraživanja EU sredstava za specijalizante u iznosu od 77.284 kn, 522.966 kn potražujemo od HZZO-a za isplatu nagrade od 10% djelatnicima koji rade sa covid bolesnicima i 188.176 kn koja su pokriće od osiguravajućih kuća).

Manjak prihoda od nefinancijske imovine u iznosu od **4.997.912** kn-AOP 244 odnosi se na sredstva koja nam je Grad Zagreb uplatio u 2021. godini na ime mrežne i sistemske opreme u iznosu od 4.965.534 kn, i 32.358 kn zbog neophodnog ulaganja u dugotrajnu imovinu u cilju efikasnijeg obavljanja poslovanja.

**1.**Na izvanbilančnim zapisima vode se potencijalne obveze po osnovi sudskih sporova u tijeku 2020. godine u vrijednosti od 9.574.000,00 kn. U nastavku slijedi popis:

###### POPIS SUDSKIH SPOROVA

###### na dan 31. 12. 2020.

|  |  |  |  |
| --- | --- | --- | --- |
| Br | TUŽITELJ | TUŽBENIZAHTJEV  | Opis predmeta  |
|  | Novak Ivan | nepoznat | - naknada štete iz 2005. godine (oduzeli slobodu?!); - 2007. prekid postupka radi oduzimanja posl. sposobnosti- II. tuženik PB Sv. Ivan |
|  | Šimić Stipe | 13.500 | - naknade štete – ozljeda na radu 2015. (koljeno)- I. stupanjska presuda 28.9.2018.u korist tužitelja - tužitelj uložio žalbu |
|  | Zvonko Biondić i dr.(6) | 1.700.000 | - naknada štete iz 2008.- (II. tim zbog „neispravnog“  defibrilatora - oštećenje mozga i doživotna njega) |
|  | Mohamed Salameh | 30.000 | - naknada štete -diskriminacija po nacionalnosti, vjeri, rasi- I. stupanjska presuda u korist tužitelja od 13.1.2021. |
|  | Dumančić Mladen | 10.500 | - naknade štete – ozljeda na radu |
|  | Stojanović Miro |  | - radni spor - pobijanje odluke o poništenju natječaja |
|  | Zvonimir Bešenski | 60.000 | - naknade štete – ozljeda na radu (motorist) |
| 8. | 292 tužbi |  | PREKOVREMENI SATI  |
| 9. | 3 tužbe |  | OSNOVICA IZ 2016. |
| **Spor u kojem je Zavod umješač** |
|  | Malvić / Croatia  | 29.900 | naknade štete – ozljeda na radu – Zavod je umješač |
|  | Čutura Marinko | 22.200 | tuženik Croatia - naknade štete – ozljeda na radu 2017.  |

###### Na dan 2. 1. 2021. u tijeku je 7 sudskih sporova za naknadu štete, 292 spora glede nezakonitog obračuna prekovremenih sati i dodataka te tri sudska postupka glede osnovice za plaću iz 2016.

Od tih 292 spora, pravomoćno je 31 predmet.

Procjena utužene glavnice po svim predmetima prema VPS-u: 5.180.000,00 kn.

Procjena troškova tužiteljevih punomoćnika: 2.580.000,00 kn.

Svih 292 spora iz točke 8. i 9. popisa vodi naša pravna služba.

Napominjemo da smo predložili za umješača u tim sporovima Grad Zagreb koji je pristao uključiti se kao Umješač u sporove.

###### Na dan 31. 12. 2020. u tijeku je 7 sudskih sporova za naknadu štete te 292 spora glede nezakonitog obračuna prekovremenih sati i 3 spora glede osnovice iz 2016.

###### Ukupna visina svih tužbenih odštetnih zahtjeva u predmetima gdje je Zavod tuženik iznosi ukupno oko 9,5 milijuna kuna predvidivih troškova.

**2.** Ugovornih odnosa i slično (dana kreditna pisma, hipoteke i sl.) koji uz ispunjenje određenih uvjeta mogu postati obveza ili imovina u 2020. godini nije bilo.

2. BILJEŠKE

uz Izvještaj o prihodima i rashodima, primicima i izdacima

(Obrazac: PR-RAS)

**Prihodi poslovanja (AOP 001)** odstupaju u odnosu na prethodnu godinu za +12,9 %. Na drugoj razini razreda, odstupanja se odnose na slijedeće prihode:

* 63– tekuće pomoći temeljem prijenosa EU sredstava (doznačena sredstva po zahtjevima iz 2019. i 2020. godine = 254.904 kn (-22,8%)
* 64 - prihodi od imovine (veća tečajna razlika = 426 kn (+34,4%)
* 65 - prihod od upravnih i administrativnih pristojbi, pristojbi po posebnim propisima i naknadama odnosi se na naplatu s naslova osiguranja za štete = 577.032 kn (+165,6%)
* 66 - prihodi od pruženih usluga su veći isključivo zbog tekućih donacija (663) zaštitne opreme i materijala za djelatnike koji su izloženi radu sa pacijentima oboljelim od virusa Covid-19, u apsolutnom iznosu od 4.875.291 kn
* 67- prihodi iz nadležnog proračuna i od HZZO-a na temelju ugovornih obveza odnosi se na prihode Grada Zagreba na ime pokrića tekućih troškova vezanih za nabavu zaštitne opreme zbog kovida, decentraliziranih sredstava koja su u odnosu na prethodnu godinu smanjena na pola, kao i na prihode od HZZO-a koji su veći zbog povećanja vrijednosti timova sukladno povećanju koeficijenta za plaće, što sve zajedno iznosi = 5.255.902 kn (+6,8%)

**Rashodi poslovanja (AOP 148)** u odnosu na prethodnu godinu povećani su za 15,3%, kao i rashodi za nabavu nefinancijske (dugotrajne) imovine (AOP 341) veći su za čak 167,9 % što je posljedica realizacije nabave mrežne i sistemske opreme za koju je Grad Zagreb osigurao financijska sredstva u Proračunu Grada Zagreba u 2020. godini.

U okviru rashoda poslovanja na drugoj razini, odstupanja u odnosu na prethodnu godinu odnose se na znatno veće rashode za zaposlene. Troškovi za plaće zaposlenika nastalih u vrijeme pandemije su povećane, a ujedno i zbog težeg zapošljavanja novih radnika, povećala se potreba za prekovremenim radom.

Povećani su i materijalni rashodi u odnosu na prethodnu godinu, a uglavnom su posljedica povećanih rashoda za materijal i energiju, posebno za već navedenu zaštitnu opremu zbog pandemije, povećanih troškova za popravak vozila zbog dotrajalosti istih, kao i povećanih troškova materijala i usluga tekućeg i investicijskog održavanja kao posljedica nedavnog potresa. Odstupanje financijskih rashoda odnosi se na minimalno povećane troškove platnog prometa.

Odstupanja se odnose na slijedeće rashode:

* 5.566.317 kn (+8,9%) za zaposlene
* 7.007.333 kn (+42,4%) za materijalne rashode
* 7.348 kn (+27,2 %) za financijske rashode
* -402.593 kn (-94,9%) za naknade šteta po sudskim sporovima

Rashodi za nabavu nefinancijske imovine (AOP 341) veći su u odnosu na prošlu godinu za 3.478.131 kn (+167,9%) i to:

* -43.982 kn (-87,0%) za neproizvedenu dugotrajnu imovinu
* +3.522.113 kn (+174,3%) za proizvedenu dugotrajnu imovinu

**Manjak prihoda i primitaka u iznosu od 6.112.429 kn (AOP 636)**, odnosi se na manjak prihoda tekuće godine u iznosu od 5.453.945 kn i prenesenog manjka iz prošle godine u iznosu od 658.484 kn. Iskazani manjak će se pokriti izočekivanih prihoda u 2021. godini, za koje postoji vjerodostojna dokumentacija koja se odnosi na pokriće ostvarenog manjka 2020. godine. Do pisanja ovih bilješki, na ime pokrića manjka uplaćeno je 5.622.076 kn.

3. BILJEŠKE

uz Izvještaj o promjenama o vrijednosti i obujmu imovine

(Obrazac: P-VRIO)

Povećanje vrijednosti imovine u iznosu od 198.611 (AOP 001) rezultat je prijenosa vrijednosti zaštitne opreme, medicinskog i sanitetskog materijala za sprečavanje širenja bolesti uzrokovane virusom Covid od strane Gradskog ureda za zdravstvo i Gradskog ureda za hitna stanja Grada Zagreba. Smanjenje obujma imovine u iznosu od 3.609 kn se odnosi na smanjenje vrijednosti rashodovane imovine.

4. BILJEŠKE

uz Izvještaj o rashodima prema funkcijskoj klasifikaciji

(Obrazac: RAS-funkcijski)

Na dan 31.12.2020. godine, funkcijski su klasificirani rashodi poslovanja i rashodi za nabavu nefinancijske imovine na brojčanu oznaku 07 – Zdravstvo (AOP 085).

5. BILJEŠKE

uz Izvještaj o obvezama

Na dan 31.12.2020. godine nije bilo dospjelih obveza (AOP 037).

Nedospjele obveze iznosile su 13.960.501 kn (AOP 090). Odnose se na obračunatu plaću za 12. mjesec 2020. godine, isplaćenu 15. siječnja 2021. godine i obveze prema dobavljačima sa dospijećem plaćanja u 2021. godini.

Zagreb, 29. siječnja 2021.

Osoba za kontaktiranje: Zakonski predstavnik

 Vesna Podnar Prof. dr. sc. Žarko Rašić, prim. dr. med.

(voditeljica računovodstva)